CELEX: 62022CN0042
Language: el
Date: 2022-01-19 00:00:00
Title: Υπόθεση C-42/22: Αίτηση προδικαστικής αποφάσεως την οποία υπέβαλε το Supremo Tribunal Administrativo (Πορτογαλία) στις 19 Ιανουαρίου 2022 — Global, Companhia de Seguros SA κατά Autoridade Tributária e Aduaneira

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/17
            
         
      Αίτηση προδικαστικής αποφάσεως την οποία υπέβαλε το Supremo Tribunal Administrativo (Πορτογαλία) στις 19 Ιανουαρίου 2022 — Global, Companhia de Seguros SA κατά Autoridade Tributária e Aduaneira
      (Υπόθεση C-42/22)
      (2022/C 171/21)
      Γλώσσα διαδικασίας: η πορτογαλική
      
         Αιτούν δικαστήριο
      
      Supremo Tribunal Administrativo
      
         Διάδικοι στην υπόθεση της κύριας δίκης
      
      
         Αναιρεσείουσα: Global, Companhia de Seguros SA
      
         Αναιρεσίβλητη: Autoridade Tributária e Aduaneira
      
         Προδικαστικά ερωτήματα
      
      
                  Α.
               
               
                  Έχουν το άρθρο 13, Β, στοιχείο α', της έκτης οδηγίας ΦΠΑ (1) και, κατ’ επέκταση, το νυν ισχύον άρθρο 135, παράγραφος 1, στοιχείο α', της οδηγίας ΦΠΑ (2), την έννοια ότι ο όρος «ασφαλιστικές και αντασφαλιστικές εργασίες» περιλαμβάνει, για τους σκοπούς της απαλλαγής από τον ΦΠΑ, τις συναφείς ή συμπληρωματικές προς αυτές δραστηριότητες όπως η αγορά και πώληση υπολειμμάτων από κατεστραμμένα οχήματα;
               
            
                  Β.
               
               
                  Έχουν το άρθρο 13, Β, στοιχείο γ', της έκτης οδηγίας ΦΠΑ και, κατ’ επέκταση, το νυν ισχύον άρθρο 136, στοιχείο α', της οδηγίας ΦΠΑ, την έννοια ότι η αγορά και πώληση υπολειμμάτων από κατεστραμμένα οχήματα λογίζεται ότι αφορά αποκλειστικώς οντότητα απαλλασσόμενη του φόρου, υπό την προϋπόθεση ότι τα αγαθά αυτά δεν έχουν δημιουργήσει δικαίωμα προς έκπτωση του ΦΠΑ;
               
            
                  Γ.
               
               
                  Αντίκειται στην αρχή της ουδετερότητας του ΦΠΑ η μη απαλλαγή από τον ΦΠΑ της πώλησης υπολειμμάτων από κατεστραμμένα οχήματα εκ μέρους ασφαλιστικών επιχειρήσεων όταν δεν έχει δημιουργηθεί δικαίωμα προς έκπτωση του ΦΠΑ;
               
            
         (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ 1977, L 145, σ. 49).
      
         (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).